Pangkalahatang Kalendaryong Romano

Ang Pangkalahatang Kalendaryo ng Roma ay ang kasalukuyang kalendaryo ng mga banal na pagdiriwang ng mga Santo at mga yugto sa buhay ng ating Panginoong Hesukristo sa Rito Romano ng Simbahang Katolika. Ang mga naturang pista ay may takdang araw, o di kaya'y naililipat na araw (hal. Pista ng Pagbibinyag sa Panginoong Hesukristo, Pista ng Kristong Hari); maaari ring may kaugnayan ito sa takdang kapistahan ng Pasko ng Muling Pagkabuhay. Tulad sa mga kalendaryo ng nakatatandang uso ng Rito Romano, may mga pambansa o pang-diyosesis na kalendaryo kung saan matatagpuan ang karagdagang mga pagdiriwang ng mga Banal o mga yugto sa buhay ni Hesus na maaaring wala sa Pangkalahatang Kalendaryo. 

Nahahati sa tatlong antas ang mga pista: Paggunita (o di kaya'y Malalaktawang Paggunita), Kapistahan, o Dakilang Kapistahan. Isa sa mga pagkakaiba rito ay inaawit ang Gloria tuwing Kapistahan subalit hindi naman sa isang Paggunita; naidaragdag ang Sumasampalataya Ako sa mga Dakilang Kapistahan. 

Ang huling rebisyon sa Pangkalahatang Kalendaryo ng Roma ay noong taong 1969 sa bisa ng Sulat ng Papa "Buhat sa Kaniyang Pagkukusa" (motu proprio) na pinamagatang Ang Ginawang Pagtubos ni Kristo (Mysterii Paschalis) ni Papa Pablo VI. Ang naturang kalatas at kausutusan ay kasama sa aklat na Calendarium Romanum na inilimbag noong taong din iyon ng Santa Sede. Nilalaman din nito ang mga Pangkalahatang Patakaran Ukol sa Taon ng Liturhiya at Taon ng Kalendaryo, at ang mga pagdiriwang sa bagong kalendaryo. Kabilang na ang mga ito sa bagong Aklat ng Pagmimisa sa Roma. Ang naturang aklat ay may kaukulang komentaryo sa mga naging rebisyon ng naturang kalendaryo. 

Sa paglipas ng panahon, naidagdag sa naturang kalendaryo ang mga bagong-hayag na mga Banal.   

Ang nilalaman ng Pangkalahatang Kalendaryo ng Roma at ang mga ngalan nito sa wikang Tagalog ay isinama rito, yayamang ito ang kinasihan na salin ng Kalipunan ng mga Obispo sa Pilipinas at ng Santa Sede noong 1981.

Ang Taon ng Liturhiya 
Isinasama ng naturang dokumento bilang mga "araw sa liturhiya" ang mga sumusunod:

 Mga Araw ng Linggo, at ang apat na dakilang kapistahan o kapistahan na maaaring humalili rito kung ito'y matapat sa Linggo: Kapistahan ng Banal na Mag-anak, Pagbibinyag sa Panginoong Hesus, Ang Banal na Santatlo, at ang Kapistahan ng Panginoong Hesus, Hari ng Sanlibutan. 
 Mga Dakilang Kapistahan, Kapistahan, at Paggunita.
 Mga Araw sa loob ng linggo (feria).

Sa ilalim ng pangkat na "Ang Pag-inog ng Taon", isinasaayos din sa ilalim ng pitong hanay ang pagdiriwang ng Simbahan sa buong misteryo ni Kristo, "sa kanyang pagkakatawang-tao hanggang sa araw ng Pentekostes at hanggang sa pananabik sa pagbabalik ng Panginoon."

 Ang Banal na Triduo, o Ang Tatlong Araw na Pagdiriwang ng Pagpapakasakit at Pagkabuhay ni Kristo, ay nagsisimula sa Misang Pangtakipsilim sa Hapunan ng Panginoon at ang pinaka gitna nito ay ang Magdamagang Pagdiriwang ng Pasko ng Pagkabuhay at ang pagwawakas naman ay sa Pagdiriwang ng Panalangin Pangtakipsilim ng Linggo ng Pagkabuhay.
 Ang Pascua o Panahon ng Pasko ng Pagkabuhay, ang limampung araw mula sa Linggo ng Pagkabuhay hanggang sa Linggo ng Pentekostes ay masayang ipinagdiriwang bilang isang araw na pagpipista. Ang unang walong araw ng panahong ito ay tuluy-tuloy na pagdiriwang ng pinakadakilang kapistahan ng Pasko ng Pagkabuhay ng Panginoon. Ang ikaapatnapung araw pagkatapos ng Pagkabuhay ay Pag-akyat ng Panginoon, maliban sa mga pook na ito ay hindi pistang  pangilin kaya’t tumatapat sa Ikapitong Linggo ng Pagkabuhay. Ang mga karaniwang araw mula sa Pag-akyat hanggang sa Sabado bago mag Pentekostes ay paghahanda para sa pagdating ng Espiritu Santong Patnubay.
 Ang Kwaresma o Ang Apatnapung Araw ng Paghahanda, mula sa Miyerkules ng Abo hanggang sa Misang Pangtakipsilim sa Hapunan ng Panginoon subali’t hindi na kabilang ito sa Apatnapung Araw.
 Ang Pasko ng Pagsilang, mula sa Unang Panalangin Pangtakipsilim sa Pagsilang ng Panginoon hanggang sa Linggo pagkatapo ng Pagpapakita, alalaong baga’y kasunod ng ika- 6 ng Enero na kasama rin sa panahong ito at ang Pista ng Pagbibinyag sa Panginoon. Ang Pasko ng Pagsilang ay walong araw na ipagdiriwang ayon sa ganitong palatuntunan: a) kapistahan ng Banal na Mag-anak sa Linggo sa loob ng walong araw na ito o sa ika-30 ng Disyembre kapag ang Pasko ay natapat sa araw ng Linggo; b) kapistahan ni San Esteban, ang unang martir, sa ika-26 ng Disyembre; k) kapistahan ni San Juan, ang isinugong Alagad at Manunulat ng Mabuting Balita, sa ika-27 ng Disyembre; d) kapistahan ng mga Banal na Sanggol na Wala Pang Kamalayan sa ika-28 ng Disyembre; e) mga araw sa loob ng walong araw na pagdiriwang ang ika-29, ika-30, at ika- 31 ng Disyembre; g) dakilang kapistahan ng pagka-ina ng Diyos ni Maria sa unang araw ng Enero na siyang ikawalong araw ng pagdiriwang ng Pasko ng Pagsilang at ginugunita rin dito ang pagbibigay ng Kabanal-banal, ang Ngalang Hesus.
 Ang Adbiyento o Ang Panahon ng Pagbabalik ng Panginoon, ay nagsisimula sa Unang Panalangin Pangtakipsilim ng Linggong napapatapat sa ika-30 ng Nobyembre o pinakamalapit dito at nagwawakas naman bago mag-Unang Panalangin Pangtakipsilim ng Pasko ng Pagsilang.
 Ang Karaniwang Panahon o Ang Mga Linggo ng Taon, ay nagsisimula sa Lunes na kasunod ng Linggong kasunod naman ng ika-6 ng Enero at ito ay umaabot hanggang sa Martes bago mag- Apatnapung Araw na Paghahanda para sa Pagkabuhay at ang Martes na ito ay kasama sa bilang. Muling nagsisimula ang karaniwang panahon sa Lunes kasunod ng Linggo ng Pentekostes at nagwawakas bago mag-Unang Panalangin Pangtakipsilim ng Unang Linggo sa Panahon ng Pagdating ng Panginoon.
 Ang mga Araw ng Pagluhog at Apat na Panahon ng Taon ay mapagpapasyahan ng mga Panayam ng mga Obispo.

Ang Paglilipat ng mga Pagdiriwang 
May ilang kapistahan na nasa Pangkalahatang Kalendaryo ang maililipat sa ibang araw:Para sa ikapakikinabang ng mga nagsisimba, kapag mga araw ng Linggo sa karaniwang panahon ng taon, maaaring ganapin ang mga pagdiriwang na mahalaga para sa pamimintuho ng mga tao na napapatapat sa mga karaniwang araw ng Linggo, kung ang mga ito ay higit na nauuna sa antas ng Linggo ayon sa hanay ng mga araw ng liturhiya. Ang mga pagdiriwang na ito ay maihahalili sa nakatakda para sa Linggo kapag may mga nagsisimba sa pagmimisa.May ilang Dakilang Kapistahan na tumatapat sa Linggo o kaya'y sa Mahal na Araw, o sa Walong Araw na Pagdiriwang ng Muling Pagkabuhay. Kung ganito ang mangyayari, maililipat ito sa araw na libre at batay din sa mga alituntunin ukol sa paglilipat ng araw ng pista.

Ang Pangkalahatang Kalendaryo ng Roma

Enero 

 1 Enero: Santa Maria, Mahal na Ina ng Diyos – Dakilang Kapistahan
 2 Enero: San Basiliong Dakila at Gregorio ng Nazianzen, mga obispo at pantas ng Simbahan – Paggunita
 3 Enero: Ang Kabanal-banalang Ngalan ni Hesus – Malalaktawang Paggunita
 6 Enero: Pagpapakita ng Panginoong Hesukristo – Dakilang Kapistahan
 7 Enero: San Raymundo ng Penyafort, pari – Malalaktawang Paggunita
 13 Enero: San Hilario ng Poitiers, obispo at pantas ng simbahan – Malalaktawang Paggunita
 17 Enero: San Antonio Abad – Paggunita
 20 Enero: San Fabian, papa at martir; o di kaya’y San Sebastian, martir – Malalaktawang Paggunita
 21 Enero: Santa Agnes, dalaga at martir – Paggunita
 22 Enero: San Vincente, diakono at martir – Malalaktawang Paggunita
 24 Enero: San Francis de Sales, obispo at pantas ng simbahan – Paggunita
 25 Enero: Ang Pagbabalik-loob ni San Pablo Apostol – Kapistahan
 26 Enero: San Timoteo at Tito, mga obispo – Paggunita
 27 Enero: Santa Angela Merici, dalaga – Malalaktawang Paggunita
 28 Enero: Santo Tomas de Aquino, pari at pantas ng simbahan – Paggunita
 31 Enero: San Juan Bosco, pari – Paggunita
 Linggo makalipas ang Pagpapakita ng Panginoon (o di kaya’y, kung maipagdiriwang ito sa ika-7 o ika-8 ng Enero, ang kasunod nitong Lunes): Pagbibinyag sa Panginoong Hesus – Kapistahan

Pebrero 

 2 Pebrero: Paghahandog sa Templo ng Panginoong Hesus – Kapistahan
 3 Pebrero: San Blas, obispo at martir; o di kaya’y San Ansgar, obispo – Malalaktawang Paggunita
 5 Pebrero: Santa Agata, dalaga at martir – Paggunita
 6 Pebrero: San Pablo Miki at mga kasamahan, mga martir – Paggunita
 8 Pebrero: San Geronimo Emiliani, pari; o di kaya’y Santa Josefina Bakhita, dalaga – Malalaktawang Paggunita
 10 Pebrero: Santa Scholastica, dalaga – Paggunita
 11 Pebrero: Ang Birheng Maria ng Lourdes – Malalaktawang Paggunita
 14 Pebrero: San Cirilio, monghe, at Metodio, obispo – Paggunita
 17 Pebrero: Ang Pitong Tagapagtatag ng Orden ng mga Lingkod ng Birheng Maria – Malalaktawang Paggunita
 21 Pebrero: San Pedro Damian, obispo at pantas ng simbahan – Malalaktawang Paggunita
 22 Pebrero: Luklukan ni San Pedro Apostol – Kapistahan
 23 Pebrero: San Policarpo, obispo at martir – Paggunita
 27 Pebrero: San Gregorio ng Narek, abad at pantas ng simbahan – Malalaktawang Paggunita

Marso 

 4 Marso: San Casimiro – Malalaktawang Paggunita
 7 Marso: Santa Perpetua at Felicidad, mga martir – Paggunita
 8 Marso: San Juan de Dios, relihiyoso – Malalaktawang Paggunita
 9 Marso: Santa Francisca ng taga-Roma, relihiyoso – Malalaktawang Paggunita
 17 Marso: San Patricio, obispo – Malalaktawang Paggunita
 18 Marso: San Cirilio ng Jerusalem, obispo at pantas ng simbahan – Malalaktawang Paggunita
 19 Marso: San Jose, Kabiyak ng Puso ng Mahal na Birheng Maria – Dakilang Kapistahan
 23 Marso: San Toribio ng Mogrovejo, obispo – Malalaktawang Paggunita
 25 Marso: Pagpapahayag ng Magandang Balita Tungkol sa Panginoon – Dakilang Kapistahan

Abril 

 2 Abril: San Francisco ng Paula, ermitanyo – Malalaktawang Paggunita
 4 Abril: San Isidro, obispo at pantas ng simbahan – Malalaktawang Paggunita
 5 Abril: San Vincente Ferrer, pari – Malalaktawang Paggunita
 7 Abril: San Juan Bautista de la Salle, pari – Paggunita
 11 Abril: San Stanislaus, obispo at martir – Paggunita
 13 Abril: San Martin I, papa at martir – Malalaktawang Paggunita
 21 Abril: San Anselmo, obispo at pantas ng simbahan – Malalaktawang Paggunita
 23 Abril: San Jorge, martir; o di kaya’y San Adalberto, obispo at martir – Malalaktawang Paggunita
 24 Abril: San Fidel ng Sigmaringen, pari at martir – Malalaktawang Paggunita
 25 Abril: San Marcos, Manunulat ng Mabuting Balita – Kapistahan
 28 Abril: San Pedro Chanel, pari at martir; o di kaya’y San Luis Grignon de Montfort, pari – Malalaktawang Paggunita
 29 Abril: Santa Catarina ng Siena, dalaga at pantas ng simbahan – Paggunita
 30 Abril: San Pio V, papa – Malalaktawang Paggunita

Mayo 

 1 Mayo: San Jose Manggagawa – Malalaktawang Paggunita
 2 Mayo: San Atanasio, obispo at pantas ng simbahan – Paggunita
 3 Mayo: San Felipe at Santiago, mga apostol – Kapistahan
 10 Mayo: San Juan ng Ávila, pari at pantas ng simbahan – Malalaktawang Paggunita
 12 Mayo: San Nereo at Achiles, mga martir; o di kaya’y San Pancras, martir – Malalaktawang Paggunita
 13 Mayo: Ang Birheng Maria ng Fatima – Malalaktawang Paggunita
 14 Mayo: San Matias, Apostol – Kapistahan
 18 Mayo: San Juan I, papa at martir – Malalaktawang Paggunita
 20 Mayo: San Bernardino ng Siena, pari – Malalaktawang Paggunita
 21 Mayo: San Cristobal Magallanes at kasamahan, mga martir – Malalaktawang Paggunita
 22 Mayo: Santa Rita ng Cascia – Malalaktawang Paggunita
 25 Mayo: Lubhang Iginagalang na San Beda, pari at pantas ng simbahan; o di kaya’y San Gregorio VII, papa; o di kaya’y Santa Maria Magdalena ng Pazzi, dalaga – Malalaktawang Paggunita
 26 Mayo: San Felipe Neri, pari – Paggunita
 27 Mayo: San Agustin ng Kanterberi , obispo – Malalaktawang Paggunita
 29 Mayo: San Pablo VI, papa – Malalaktawang Paggunita
 31 Mayo: Pagdalaw ng Mahal na BIrheng Maria– Kapistahan
 Lunes makalipas ang Pentekostes: Ang Birheng Maria, Ina ng Sambayanan – Paggunita
 Unang Linggo makalipas ang Pentekostes: Ang Banal na Santatlo – Dakilang Kapistahan
 Huwebes makalipas ang Pista ng Banal na Santatlo, o di kaya’y, sa susunod na LInggo: Ang Kabanal-banalang Katawan at Dugo ni Kristo – Dakilang Kapistahan

Hunyo 

 1 Hunyo: San Justino Martir – Paggunita
 2 Hunyo: San Marcellino at Pedro, mga martir – Malalaktawang Paggunita
 3 Hunyo: San Carlos Lwanga at kasamahan, mga martir – Paggunita
 5 Hunyo: San Bonifacio, obispo at martir – Paggunita
 6 Hunyo: San Norberto, obispo – Malalaktawang Paggunita
 9 Hunyo: San Epfren, diakono at pantas ng simbahan – Malalaktawang Paggunita
 11 Hunyo: San Bernabe, Apostol – Paggunita
 13 Hunyo: San Antonio de Padua, pari at pantas ng simbahan – Paggunita
 19 Hunyo: San Romualdo, abad – Malalaktawang Paggunita
 21 Hunyo: San Aloysio Gonzaga, relihiyoso – Paggunita
 22 Hunyo: San Paulino ng Nola, obispo; o di kaya’y San Juan Fisher, obispo at martir, at Thomas More, martir – Malalaktawang Paggunita
 24 Hunyo: Kapanganakan ni San Juan Bautista – Dakilang Kapistahan
 27 Hunyo: San Cirilio ng Alejandria, obispo at pantas ng simbahan – Malalaktawang Paggunita
 28 Hunyo: San Ireneo, obispo at martir – Paggunita
 29 Hunyo: San Pedro at Pablo, mga apostol – Dakilang Kapistahan
 30 Hunyo: Mga Unang Martir ng Banal na Sambayanan ng Diyos sa Roma – Malalaktawang Paggunita
 Biyernes kasunod ng Ikalawang Linggo pagka-Pentekostes: Ang Kamahal-mahalang Puso ni Hesus – Dakilang Kapistahan
 Sabadong kasunod ng Ikalawang Linggo Pagka-Pentekostes: Kalinis-linisang Puso ni Maria – Paggunita

Hulyo 

 3 Hulyo: Santo Tomas, Apostol – Kapistahan
 4 Hulyo: Santa Isabel ng Portugal – Malalaktawang Paggunita
 5 Hulyo: San Anthonio Zaccaria, pari – Malalaktawang Paggunita
 6 Hulyo: Santa Maria Goretti, dalaga at martir – Malalaktawang Paggunita
 9 Hulyo: San Agustin Zhao Rong at kasamahan, mga martir – Malalaktawang Paggunita
 11 Hulyo: San Benito, abad – Paggunita
 13 Hulyo: San Enrico – Malalaktawang Paggunita
 14 Hulyo: San Camillo de Lellis, pari – Malalaktawang Paggunita
 15 Hulyo: San Buenaventura, obispo at pantas ng simbahan – Paggunita
 16 Hulyo: Ang Birheng Maria ng Carmelo – Malalaktawang Paggunita
 20 Hulyo: San Apollnario, obispo at martir – Malalaktawang Paggunita
 21 Hulyo: San Lorenzo ng Brindisi, pari at pantas ng simbahan – Malalaktawang Paggunita
 22 Hulyo: Santa Maria Magdalena – Kapistahan
 23 Hulyo: Santa Brigida, relihiyoso – Malalaktawang Paggunita
 24 Hulyo: San Sharbel Makhlūf, pari – Malalaktawang Paggunita
 25 Hulyo: Santiago Apostol – Kapistahan
 26 Hulyo: San Joaquin at Ana – Paggunita
 29 Hulyo: Santa Marta, Maria at Lazaro – Paggunita
 30 Hulyo: San Pedro Crisologo, obispo at pantas ng Simbahan – Malalaktawang Paggunita
 31 Hulyo: San Ignacio ng Loyola, pari – Paggunita

Agosto 

 1 Agosto: San Alfonso Maria de Liguori, obispo at pantas ng simbahan – Paggunita
 2 Agosto: San Eusebio ng Vercelli, obispo; o di kaya’y San Pedro Julian Eymard, pari – Malalaktawang Paggunita
 4 Agosto: San Juan Vianney (Ang Kura ng Ars), pari – Paggunita
 5 Agosto: Pagtatalaga sa Palasyong Simbahan ni Santa Mariang Birhen – Malalaktawang Paggunita
 6 Agosto: Ang Pagbabagong-anyo ni Hesus – Kapistahan
 7 Agosto: San Sixto II, papa, at kasamahan, mga martir; o di kaya’y San Cayetano, pari – Malalaktawang Paggunita
 8 Agosto: Santo Domingo, pari – Paggunita
 9 Agosto: Santa Teresa Benedicta (Edith Stein), dalaga at martir – Malalaktawang Paggunita
 10 Agosto: San Lorenzo, diakono at martir – Kapistahan
 11 Agosto: Santa Clara, dalaga – Paggunita
 12 Agosto: San Juana Francisca de Chantal, relihiyoso – Malalaktawang Paggunita
 13 Agosto: San Pontian, papa, at Hipolito, pari, mga martir – Malalaktawang Paggunita
 14 Agosto: San Maximilian Maria Kolbe, pari at martir – Paggunita
 15 Agosto: Pag-aakyat sa Mahal na Birheng Maria – Dakilang Kapistahan
 16 Agosto: San Esteban ng Hungaria – Malalaktawang Paggunita
 19 Agosto: San Juan Eudes, pari – Malalaktawang Paggunita
 20 Agosto: San Bernardo ng Clairvaux, abad at pantas ng simbahan – Paggunita
 21 Agosto: San Pio X, papa – Paggunita
 22 Agosto: Pagka-reyna ng Mahal na Birheng Maria – Paggunita
 23 Agosto: Santa Rosa de Lima, dalaga – Malalaktawang Paggunita
 24 Agosto: San Bartolome, apostol – Kapistahan
 25 Agosto: San Luis o di kaya’y San Jose ng Calasanz, pari – Malalaktawang Paggunita
 27 Agosto: Santa Monica – Paggunita
 28 Agosto: San Agustin ng Hippona, obispo at pantas ng simbahan – Paggunita
 29 Agosto: Pagkamatay ni San Juan Bautista, martir – Paggunita

Setyembre 

 3 Setyembre: San Gregoriong Dakila, papa at pantas ng simbahan – Paggunita
 8 Setyembre: Kapanganakan ng Mahal na Birheng Maria – Kapistahan
 9 Setyembre: San Pedro Claver, pari – Malalaktawang Paggunita
 12 Setyembre: Kabanal-banalang Ngalan ni Maria – Malalaktawang Paggunita
 13 Setyembre: San Juan Crisostomo, obispo at pantas ng simbahan – Paggunita
 14 Setyembre: Pagtatampok sa Krus na Banal – Kapistahan
 15 Setyembre: Ang Birheng Maria, Ina ng Hapis – Paggunita
 16 Setyembre: San Cornelius, papa, at Ciprian, obispo, mga martir – Paggunita
 17 Setyembre: San Roberto Belarmino, obispo at pantas ng simbahan; o di kaya’y Santa Hildegarda ng Bingen, dalaga at pantas ng simbahan – Malalaktawang Paggunita
 19 Setyembre: San Januario, obispo at martir – Malalaktawang Paggunita
 20 Setyembre: San Andres Kim Taegon, pari, Pablo Chong Hasang, at kasamahan, mga martir – Paggunita
 21 Setyembre: San Mateo, Apostol at Manunulat ng Mabuting Balita – Kapistahan
 23 Setyembre: San Pio ng Pietrelcina (Padre Pio), pari – Paggunita
 26 Setyembre: San Cosme at Damian, mga martir – Malalaktawang Paggunita
 27 Setyembre: San Vicente de Paul, pari – Paggunita
 28 Setyembre: San Wenceslao, martir; o di kaya’y San Lorenzo Ruiz at kasamahan, mga martir – Malalaktawang Paggunita
 29 Setyembre: San Miguel, Gabriel, at Raphael, Mga Arkanghel – Kapistahan 
 30 Setyembre: San Geronimo, pari at pantas ng simbahan – Paggunita

Oktubre 

 1 Oktubre: Santa Teresita ng Batang Hesus, dalaga at pantas ng simbahan – Paggunita
 2 Oktubre: Mga Anghel na Taga-tanod – Paggunita
 4 Oktubre: San Francisco ng Assisi – Paggunita
 5 Oktubre: Santa Faustina Kowalska, dalaga – Malalaktawang Paggunita
 6 Oktubre: San Bruno, pari – Malalaktawang Paggunita
 7 Oktubre: Ang Birhen ng Santo Rosaryo – Paggunita
 9 Oktubre: San Dionisio at kasamahan, mga martir; o di kaya’y San Juan Leonardo, pari – Malalaktawang Paggunita
 11 Oktubre: San Juan XXIII, papa – Malalaktawang Paggunita
 14 Oktubre: San Calisto I, papa at martir – Malalaktawang Paggunita
 15 Oktubre: Santa Teresa de Jesus, dalaga at pantas ng simbahan – Paggunita
 16 Oktubre: Santa Eduvigis (Heidi), relihiyoso; o di kaya’y Santa Margarita Maria Alacoque, dalaga – Malalaktawang Paggunita
 17 Oktubre: San Ignacio ng Antioquia, obispo at martir – Paggunita
 18 Oktubre: San Lukas, Manunulat ng Mabuting Balita  – Kapistahan
 19 Oktubre: Sans Jean de Brébeuf, Isaac Jogues, mga pari at mga martir, at kanilang kasamahan, mga martir; o di kaya’y San Pablo dela Cruz, pari – Malalaktawang Paggunita
 22 Oktubre: San Juan Pablo II, papa – Malalaktawang Paggunita
 23 Oktubre: San Juan ng Capistrano, pari – Malalaktawang Paggunita
 24 Oktubre: San Antonio Maria Claret, obispo – Malalaktawang Paggunita
 28 Oktubre: San Simon at San Judas Tadeo, mga apostol – Kapistahan

Nobyembre 

 1 Nobyembre: Lahat ng mga Banal – Dakilang Kapistahan
 2 Nobyembre: Paggunita sa Lahat ng mga Kaluluwa – kahanay ng Dakilang Kapistahan
 3 Nobyembre: San Martin de Pores, relihiyoso – Malalaktawang Paggunita
 4 Nobyembre: San Carlos Borromeo, obispo – Paggunita
 9 Nobyembre: Pagtatalaga sa Palasyong Simbahan ng San Juan, Letran sa Roma – Kapistahan
 10 Nobyembre: Dakilang Papa San Leon , papa at pantas ng simbahan – Paggunita
 11 Nobyembre: San Martin ng Tours, obispo – Paggunita
 12 Nobyembre: San Josafat, obispo at martir – Paggunita
 15 Nobyembre: Dakilang San Alberto, obispo at pantas ng simbahan – Malalaktawang Paggunita
 16 Nobyembre: Santa Margarita ng Escosia, o di kaya’y Santa Gertrudis, dalaga – Malalaktawang Paggunita
 17 Nobyembre: Santa Isabel ng Unggaria, relihiyoso – Paggunita
 18 Nobyembre: Pagtatalaga sa Palasyong Simbahan nina San Pedro at San Pablo, mga apostol – Malalaktawang Paggunita
 21 Nobyembre: Pagdadala sa Mahal na Birhen sa Templo – Paggunita
 22 Nobyembre: Santa Ceciia – Paggunita
 23 Nobyembre: San Clemente I, papa at martir; o di kaya’y San Columbano, abad – Malalaktawang Paggunita
 24 Nobyembre: San Andres Dung-Lac at kasamahan, mga martir – Paggunita
 25 Nobyembre: Santa Catalina ng Alejandria – Malalaktawang Paggunita
 30 Nobyembre: San Andres, apostol – Kapistahan
 Huling Linggo ng Nobyembre: Ang Ating Panginoong Hesukristo, Hari ng Sansinukob – Dakilang Kapistahan

Disyembre 

 3 Disyembre: San Francisco Javier, pari – Paggunita
 4 Disyembre: San Juan Damasco, pari at pantas ng simbahan – Malalaktawang Paggunita
 6 Disyembre: San Nicolas, obispo – Malalaktawang Paggunita
 7 Disyembre: San Ambrosio, obispo at pantas ng simbahan – Paggunita
 8 Disyembre: Ang Kalinis-linisang Paglilihi sa Mahal na Birheng Maria – Dakilang Kapistahan
 9 Disyembre: San Juan Diego – Malalaktawang Paggunita
 10 Disyembre: Ang Birheng Maria ng Loreto – Malalaktawang Paggunita
 11 Disyembre: San Damaso I, papa – Malalaktawang Paggunita
 12 Disyembre: Ang Birheng Maria ng Guadalupe – Malalaktawang Paggunita
 13 Disyembre: Santa Lucia, dalaga at martir – Paggunita
 14 Disyembre: San Juan dela Cruz, pari at pantas ng simbahan – Paggunita
 21 Disyembre: San Pedro Canisio, pari at pantas ng simbahan – Malalaktawang Paggunita
 23 Disyembre: San Juan de Kety, pari – Malalaktawang Paggunita
 25 Disyembre: Ang Kapangakan ng Ating Panginoong Hesukristo (Pasko ng Pagsilang) – Dakilang Kapistahan
 26 Disyembre: San Esteban, Unang Martir – Kapistahan
 27 Disyembre: San Juan, Apostol at Manunulat ng Mabuting Balita – Kapistahan
 28 Disyembre: Ang Mga Banal na Sanggol na Walang Malay, mga martir – Kapistahan
 29 Disyembre: Santo Tomas Becket, obispo at martir – Malalaktawang Paggunita
 31 Disyembre: San Sylvestre I, papa – Malalaktawang Paggunita
 Linggo sa Loob ng Walong Araw na Pagdiriwang ng Pasko ng Pagsilang (o di kaya’y, kung walang ganitong Linggo, sa ika- 30 Disyembre): Ang Banal na Mag-anak, Hesus, Maria at Jose – Kapistahan

Mga Pambansang Kalendaryo

Pilipinas 

 Ikatlong Linggo ng Enero: Santo Niño (Ang Batang Hesus) – Kapistahan
 6 Pebrero: San Pedro Bautista, Pablo Miki at kasamahan, mga martir – Paggunita
 2 Abril (kung ito'y matatapat sa Linggo ng Kwaresma o sa Mahal na Araw, ang Sabado na sinundan nito): San Pedro Calungsod, martir – Paggunita
 15 Mayo: San Isidro (Labrador) – Paggunita
 Huwebes kasunod ng Penteksotes: Ang Ating Panginoong Hesukristo, Dakila at Walang Hanggang Pari – Paggunita (sa ibang diosesis, ito'y Kapistahan)
 16 Agosto: San Roque – Paggunita
 19 Agosto: San Ezekiel Moreno, obispo – Malalaktawang Paggunita
 23 Agosto: Santa Rosa de Lima, dalaga at ikalawang pintakasi ng bansang Pilipinas – Paggunita
 28 Setyembre: San Lorenzo Ruiz at kasamahan, mga martir – Paggunita
Miyerkules makalipas ang Dakilang Kapistahan ng Kristong Hari: Misa Para sa Mga Pinag-uusig na Kristyano
 8 Disyembre: Ang Kalinis-linisang Paglilihi sa Mahal na Birheng Maria, Pangunahing Pintakasi ng Bansang Pilipinas ** – Dakilang Kapistahan (Pistang Pangilin)
** Ang araw na ito ay Araw ng Pasasalamat ng Bansang Pilipinas
 12 Disyembre: Ang Birheng Maria ng Guadalupe, Makalangit na Pintakasi ng Bansang Pilipinas – Paggunita

Mga Sanggunian 

Kalendaryo